Gerija St. Anthony, Teluk Intan

Gerija St. Anthony ari Padua iya nya gerija parish Roman Katolik ti dipegai Diosis Roman Katolik Pulau Pinang ti bepalan ba mengeri Teluk Intan, Perak, Malaysia.

 Sejarah 
Sejarah gerija tu bepun ari taun 1894 lebuh paderi indu misi ari Peranchis Rev. Apai René-Michel-Marie Fée, MEP, ngulihka sebidang tanah lalu ngaga siti chapel kayu ke beratap attap ti nyadi sebagi ari Parish Perak Selatan ke besai agi ti nyengkaum Tapah. Chapel nya diungkupka ngagai St. Anthony ari Padua.

Rev. Apai Fée diangkat nyadi Bishop Melaka dalam taun 1896 lalu diganti Rev. Apai Louis Perrichon ti gawa ke komuniti Roman Katolik ti beserak ba sepemanjai jalai Tapah – Kuala Kubu Baru. Dalam taun 1910, sebuah presbiteri digaga ba kandang chapel maya paderi parish kenam, Rev. Apai Donat Perrissoud ti mega ngerembaika pengawa pastoral iya ngagai tumpuk pendiau Lumut enggau Sitiawan.

Dalam taun 1914, chapel asal kayu enggau attap udah angus. Duit turu sepenyampau 70,000 dolar Selat mujur digumpul lalu pengawa berengkah ngaga gerija baru enggau batu pelasar dipelakin kena 7 Mei 1922. Begunan gerija baru nya dikuduska Bishop Jean-Marie Mérel, Vikar-Rasul Emeritus Kanton kena 6 Mei 1923. 

Diatu, misa ninting minggu diatur dalam jaku Tamil enggau English lalu misa dalam jaku Mandarin enggau Melayu diatur sebulan sekali.

 Sekula St. Anthony 
Paderi parish kesepuluh, Rev. Apai Michel Bonamy, numbuhka sebuah sekula ti dikelala enggau nama Sekula St. Anthony.  Orang ke nganti iya, Rev. Apai John Edmond, ngulihka sebidang tanah betentang enggau gerija endur ngaga sekula nya lalu blok keterubah nam iti kelas digaga ba tanah tu lalu dibuka enggau rasmi Residen British Perak, Marcus Rex, kena 27 Januari 1941.

 Peda mega 

 Gerija Roman Katolik di Malaysia.
 Diosis Pulau Pinang
 Pengarap Kristian di Malaysia .

 Penyanding 

Kategori:Gerija Katolik ba Malaysia